ရေအကျိုးဆယ်ပါး မတောင်းဘဲပြည့်

ရေအကျိုးဆယ်ပါး မတောင်းဘဲပြည့် သည် မြန်မာဆိုရိုးစကား ဖြစ်သည်။ အဓိပ္ပာယ် “ရေအကျိုးဆယ်ပါး မတောင်းဘဲပြည့်” ဆိုသည်မှာ “ရေ” (ရေကို လှူဒါန်းခြင်း) ၏ အကျိုးကျေးဇူးများသည် “ဆယ်ပါး” တိတိရှိပြီး ထိုအကျိုးကျေးဇူးများကို ရရှိရန် ဆုတောင်းရန်ပင် မလိုအပ်ဟု ဆိုလိုသည်။ ရေသည် သက်ရှိများအတွက် အလွန်အရေးပါသော အရာဖြစ်သောကြောင့် ရေကို လှူဒါန်းခြင်းသည် အလွန်မြတ်သော ကုသိုလ်ကောင်းမှုတစ်ခုဟု ယုံကြည်ကြသည်။ ဤဆိုရိုးစကားသည် ရေလှူဒါန်းခြင်း၏ အကျိုးကျေးဇူးများစွာကို ဖော်ပြသည်။ ဖော်ပြပါ အကျိုးဆယ်ပါးကို အောက်ပါ လင်္ကာတွင် အကျဉ်းချုပ် ဖော်ပြထားသည်။ (သက်ရှည်ဆင်းလှ၊ ချမ်းသာရ၊ ဗလဉာဏ်ပညာ။ စင်ကြယ်သန့်ရှင်း၊ ကျော်စောခြင်း၊ ခပင်းခြွေရံကာ။ ရေမငတ်ငြား၊ လျင်မြန်သွား၊ ဆယ်ပါးရေကျိုးလာ။) ထိုအကျိုးဆယ်ပါးမှာ အောက်ပါအတိုင်းဖြစ်သည်။ ၁။ အသက်ရှည်ခြင်း ၂။ အဆင်းလှခြင်း ၃။ ချမ်းသာခြင်း ၄။ ခွန်အားဗလနှင့် ပြည့်စုံခြင်း ၅။ ဉာဏ်ပညာ ထက်မြက်ခြင်း ၆။ စင်ကြယ်သန့်ရှင်းခြင်း ၇။ ကျော်ကြားထင်ရှားခြင်း ၈။ အခြွေအရံ ပေါများခြင်း ၉။ ရေငတ်ခြင်းမှ ကင်းဝေးခြင်း ၁၀။ လျင်မြန်သွက်လက်ခြင်း ကိုးကားချက်များ "ရေလှူသော ပုဂ္ဂိုလ်များ ဆုမတောင်းဘဲ ၎င်းအကျိုးဆယ်ပါးကို ရသည်ဟူ၏။ (က) ကိတ္တိသုဒ္ဓေါ၊ ခြွေရံပေါ၊ လျင်ဆောမွတ်သိပ်ကွာ။ (ခ) သန့်ရှင်းဆင်းလှ၊ချမ်းသာရ၊ ဗလဉာဏ်ပညာ။ (ဂ) ရေကိုလှူကြ၊ ကျိုးဆယ်ဝ၊ မုချ ရမည်သာ။" [၁၃၁၇] သုတေသန။ ၄၅၈။ ဆက်စပ်ဖတ်ရှုရန် ရေအကျိုးဆယ်ပါး ကိုးကား Category:မြန်မာဆိုရိုးစကားများ